pythainlp/thaigov-v2-corpus-22032023 huggingface dataset:
วันพฤหัสบดีที่ 17 มีนาคม 2565
โฆษกรัฐบาล เผย “นายกฯ” ปลื้ม “อาคารศาลาไทย” คว้ารางวัลขวัญใจมหาชน Honorable mention ประเภท EDITOR'S CHOICE AWARD จากนิตยสาร Exhibitor Magazine
โฆษกรัฐบาล เผย “นายกฯ” ปลื้ม “อาคารศาลาไทย” คว้ารางวัลขวัญใจมหาชน Honorable mention ประเภท EDITOR'S CHOICE AWARD จากนิตยสาร Exhibitor Magazine
วันที่ 17 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยข่าวดีว่า อาคารศาลาไทย (Thailand pavilion) ซึ่งจัดแสดงในงานเวิลด์เอ็กซ์โป 2020 ดูไบ (World Expo Dubai 2020) ณ เมืองดูไบ สหรัฐอาหรับเอมิเรตส์ (UAE) ได้รับรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนำด้าน Exhibition จากประเทศสหรัฐอเมริกา เมื่อคืนที่ผ่านมา โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบผลการประกาศรางวัลดังกล่าว ยินดีเป็นอย่างยิ่งกับความสำเร็จในครั้งนี้ ซึ่งเป็นส่วนสำคัญในการผลักดัน Soft Power ของไทยให้เป็นที่รู้จักและได้รับการชื่นชมในระดับนานาชาติ สร้างชื่อเสียงให้กับประเทศไทยในเวทีระดับโลก
โฆษกรัฐบาลกล่าวว่า อาคารศาลาไทย จัดแสดงภายในงาน World Expo Dubai 2020 ตั้งแต่วันที่ 1 ตุลาคม 2564 - 31 มีนาคม 2565 ด้วยการออกแบบที่นำเสนอเสน่ห์ของไทย (Thai Hospitality) มาร้อยเรียงอยู่ในทุกองค์ประกอบ นำเสนอด้วย เอกลักษณ์วัฒนธรรมไทย และศักยภาพด้านต่าง ๆ ของประเทศบนเวทีโลก ภายใต้แนวคิด “การขับเคลื่อนสู่อนาคต” (Mobility for the Future) รวมทั้งนำเสนอนโยบายการขับเคลื่อนประเทศด้วยนวัตกรรม และเป็นความร่วมมือจากหน่วยงานภาครัฐและเอกชน ทั้งนี้ อาคารศาลาไทยได้รับความนิยมตั้งแต่เริ่มช่วงจัดแสดง โดยมีผู้เข้าชมอาคาร 1 แสนคน ภายในเวลาเพียง 2 สัปดาห์กว่า และมีแนวโน้มเพิ่มสูงขึ้นอย่างต่อเนื่อง
“นายกฯ ชื่นชม และขอบคุณหน่วยงานที่เกี่ยวข้องทุกภาคส่วนทั้งภาครัฐและภาคเอกชน ที่บูรณาการการทำงานร่วมกันอย่างแข็งขัน ถ่ายทอดเอกลักษณ์วัฒนธรรมไทยให้เป็นที่รู้จักของทั่วโลก ซึ่งสามารถนำมาต่อยอดให้มีส่วนสำคัญกับการพัฒนาเศรษฐกิจไทย โดยเฉพาะภาคการท่องเที่ยว การค้า และการลงทุน รวมทั้งได้สร้างความประทับใจในอัตลักษณ์ความเป็นไทย ดึงดูดนักท่องเที่ยวจากทั่วโลก สร้างความเชื่อมั่นต่อนักลงทุน ผ่านการนำเสนอศักยภาพความพร้อมของประเทศไทย ทั้งนี้ นายกฯ เน้นย้ำให้หน่วยงานที่เกี่ยวข้องต่อยอดความสำเร็จดังกล่าว ผลักดัน Soft Power ของไทย ให้เป็นที่รู้จักและสร้างชื่อเสียงในระดับโลกมากขึ้น”
วันพุธที่ 10 พฤศจิกายน 2564
บขส. เตรียมเปิดให้บริการเดินรถเส้นทางกรุงเทพฯ - สวรรคโลก - สารจิตร หลังจากหยุดเดินรถชั่วคราวจากสถานการณ์แพร่ระบาดเชื้อไวรัส COVID-19
พร้อมปรับเพิ่มเที่ยววิ่งเส้นทางภาคเหนือ รองรับปริมาณการเดินทางที่มากขึ้น เริ่ม 12 พฤศจิกายนนี้ เป็นต้นไป จะเปิดให้บริการเดินรถเส้นทางภาคเหนือ รวมทั้งสิ้น 11 เส้นทาง จำนวน 30 เที่ยววิ่ง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส. เตรียมกลับมาเปิดให้บริการเดินรถเส้นทางภาคเหนือ กรุงเทพฯ - สวรรคโลก - สารจิตร อีกครั้งหลังหยุดเดินรถชั่วคราวจากสถานการณ์แพร่ระบาดเชื้อไวรัส COVID-19 และจะปรับเพิ่มเที่ยววิ่ง จำนวน 3 เส้นทาง คือ กรุงเทพฯ - เชียงใหม่ กรุงเทพฯ - แม่สอด และกรุงเทพฯ - อุตรดิตถ์ จากเดิมให้บริการวันละ 2 เที่ยววิ่ง เป็น 4 เที่ยววิ่ง เพื่อรองรับการเดินทางของประชาชนที่เพิ่มขึ้น หลังรัฐบาลผ่อนคลายมาตรการล็อกดาวน์และมีนโยบายเปิดประเทศ ซึ่งจะส่งผลให้ตั้งแต่วันที่ 12 พฤศจิกายน 2564 บขส. จะเปิดให้บริการเดินรถเส้นทางภาคเหนือ รวมทั้งสิ้น 11 เส้นทาง จำนวน 30 เที่ยววิ่ง
สำหรับตารางเวลาเดินรถ บขส. เปิดให้บริการเส้นทางกรุงเทพฯ - สวรรคโลก - สารจิตร เวลาต้นทาง 10.30 น. เวลาปลายทาง 21.00 น. เส้นทางกรุงเทพฯ - เชียงใหม่ เวลาต้นทาง 07.30 น. และ 19.50 น. เวลาปลายทาง 07.30 น. และ 19.00 น. เส้นทางกรุงเทพฯ - แม่สอด เวลาต้นทาง 09.00 น. และ 20.20 น. เวลาปลายทาง 09.00 น. และ 19.00 น. และเส้นทางกรุงเทพฯ - อุตรดิตถ์ เวลาต้นทาง 08.30 น. และ 20.30 น. เวลาปลายทาง 08.00 น. และ 19.00 น.
กรรมการผู้จัดการใหญ่ บขส. กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และจัดการเดินรถตามมาตรการสาธารณสุข เพื่อควบคุม และป้องกันการแพร่ระบาดของเชื้อไวรัส COVID-19 ทั้งนี้ผู้ใช้บริการสามารถจองตั๋วเดินทางกับ บขส. ได้ผ่านทาง แอปพลิเคชัน E-Ticket Website บขส. ร้าน 7-Eleven หรือตัวแทนจำหน่ายตั๋วของ บขส. และสามารถชำระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้า และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม) จำกัดจำนวนที่นั่งต่อเที่ยววิ่ง ได้จนถึงวันที่ 30 พฤศจิกายนนี้ ณ ช่องจำหน่ายตั๋วของ บขส. ทั่วประเทศ สอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
วันศุกร์ที่ 2 กรกฎาคม 2564
กสร. ปั้นวิทยากรดูแลสุขภาพแรงงานหญิงในสถานประกอบกิจการ
จัดอบรมบุคลากรที่ทำงานด้านการดูแลคุณภาพชีวิตแรงงานหญิงในสถานประกอบกิจการให้เป็นวิทยากรถ่ายทอดสู่นายจ้าง ลูกจ้าง ที่ปรึกษาแรงงานหญิงและคณะกรรมการสวัสดิการในสถานประกอบกิจการ เพื่อดูแลสุขภาพแรงงานหญิงในสถานประกอบกิจการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการจัดสวัสดิการเพื่อพัฒนาคุณภาพชีวิตแรงงานและครอบครัวว่า กรมสวัสดิการและคุ้มครองแรงงานเป็นหน่วยงานที่ส่งเสริมสนับสนุนให้สถานประกอบกิจการจัดสวัสดิการแรงงาน เพื่อพัฒนาคุณภาพชีวิตที่ดีแก่ลูกจ้าง ส่งเสริมความรู้การดูแลสุขอนามัยขั้นพื้นฐาน โดยมุ่งเน้นให้แรงงานหญิงมีความตระหนักรู้ ในการดูแลสุขภาพตนเองเพื่อการมีสุขภาพกายที่แข็งแรงและมีสุขภาพจิตที่ดี จึงได้จัดอบรมบุคลากรที่ทำงานด้านการดูแลคุณภาพชีวิตแรงงานหญิงในสถานประกอบกิจการเพื่อเป็นวิทยากร (Trainer) ในเรื่องการดูแลสุขภาพแรงงานหญิงและนำความรู้ที่ได้รับไปถ่ายทอดแก่แรงงานหญิงในสถานประกอบกิจการ ผู้เข้ารับการอบรมประกอบด้วยนายจ้าง ลูกจ้าง ที่ปรึกษาแรงงานหญิง และคณะกรรมการสวัสดิการในสถานประกอบกิจการ จำนวน 20 คน และเจ้าหน้าที่สำนักงานสวัสดิการและคุ้มครองแรงงานกรุงเทพมหานครพื้นที่ 1-10 จำนวน 10 คน โดยจัดอบรมรูปแบบออนไลน์ผ่านระบบ Web Conference (Zoom Meeting) ในวันที่ 2 กรกฎาคม 2564 ณ ห้องอบรมทรัพยากรแรงงาน กรมสวัสดิการและคุ้มครองแรงงาน เพื่อให้เจ้าหน้าที่และสถานประกอบกิจการ นำความรู้ที่ได้รับไปถ่ายทอดแก่แรงงานหญิงในสถานประกอบกิจการให้มีคุณภาพชีวิตที่ดีขึ้นต่อไป
อธิบดี กสร. กล่าวเพิ่มเติมว่า กรมได้ส่งเสริมให้นายจ้าง ลูกจ้างเห็นถึงความสำคัญและประโยชน์ของการเลี้ยงลูกด้วยนมแม่ และส่งเสริมให้จัดตั้งมุมนมแม่ในสถานประกอบกิจการ โดยตั้งแต่ปี พ.ศ. 2549 จนถึงปัจจุบัน มีสถานประกอบกิจการจัดให้มีมุมนมแม่แล้วกว่า 1,900 แห่ง ซึ่งผู้เข้ารับการอบรมในครั้งนี้จะได้นำองค์ความรู้ด้านการเลี้ยงดูลูกด้วยนมแม่ไปเผยแพร่ได้เป็นอย่างดี ทั้งนี้สถานประกอบกิจการใดสนใจจัดตั้งมุมนมแม่ในสถานประกอบกิจการ สามารถติดต่อสอบถามข้อมูลเพิ่มเติมได้ที่ กองสวัสดิการแรงงาน โทรศัพท์ 0 2245 0080 หรือที่สำนักงานสวัสดิการและคุ้มครองแรงงานกรุงเทพมหานครทุกพื้นที่ และสำนักงานสวัสดิการและคุ้มครองแรงงานจังหวัดทั่วประเทศ หรือโทรสายด่วน 1506 กด 3 หรือ 1546
วันศุกร์ที่ 19 สิงหาคม 2565
รมว.สุชาติ ส่ง เลขาสุเทพ ร่วมเปิดงานให้บริการรถไฟฟ้าสาย 8 เพิ่มการจ้างงาน สร้างรายได้สูงถึง 30,000 บาทต่อเดือน
รมว.แรงงาน มอบหมายเลขาฯ ก.รง  ร่วมเป็นเกียรติในพิธีเปิดการให้บริการรถโดยสารพลังงานไฟฟ้า สาย 8 ของบริษัท ไทย สมายล์ บัส จำกัด ภายใต้สโลแกน “เดินทางด้วยรอยยิ้ม ใส่ใจสิ่งแวดล้อม” เปิดโอกาส ป.ตรี เข้าทำงานสู่ภาคบริการรับรายได้สูงถึง 30,000 บาทต่อเดือน
วันจันทร์ที่ 21 กุมภาพันธ์ 2565
มท.1 เผยผู้ว่าฯ ทั่วประเทศ Kick off รณรงค์ลดอุบัติเหตุทางข้าม “ทางม้าลาย” วันแรก สร้างความตระหนักและตื่นตัวของผู้ใช้รถใช้ถนน ใช้ยาแรงบังคับใช้กฎหมายอย่างเข้มงวดกวดขัน
มท.1 เผยผู้ว่าฯ ทั่วประเทศ Kick off รณรงค์ลดอุบัติเหตุทางข้าม “ทางม้าลาย” วันแรก สร้างความตระหนักและตื่นตัวของผู้ใช้รถใช้ถนน ใช้ยาแรงบังคับใช้กฎหมายอย่างเข้มงวดกวดขัน
วันนี้ (21 ก.พ. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อำนวยการศูนย์อำนวยการความปลอดภัยทางถนน เปิดเผยว่า ในวันนี้ ผู้ว่าราชการจังหวัดในหลายพื้นที่ทั่วประเทศ ได้บูรณาการร่วมกับหน่วยงานที่เกี่ยวข้อง ทั้งภาครัฐ ภาคเอกชน สมาคม มูลนิธิ สถานศึกษา รวมถึงพี่น้องประชาชน Kick off “รณรงค์เพื่อลดอุบัติเหตุบริเวณทางข้าม” ซึ่งจะจัดขึ้นในระหว่างวันที่ 21 – 25 ก.พ. 65 นี้ และจัดอย่างต่อเนื่องในวันที่ 21 ของทุกเดือน เพื่อสร้างกระแสการรับรู้ และสร้างความตระหนักด้านความปลอดภัยทางถนนให้เกิดขึ้นกับสังคมไทยอย่างมีส่วนร่วมรับผิดชอบของทุกภาคส่วน โดยเฉพาะอย่างยิ่งประชาชนผู้ใช้รถใช้ถนน ซึ่งในแต่ละจังหวัดได้มีกิจกรรมรณรงค์ที่แตกต่างหลากหลาย เช่น รณรงค์ผ่านกิจกรรมทางศิลปวัฒนธรรมเพื่อให้ผู้ขับขี่ลดความเร็วในเขตชุมชน โรงเรียน โรงพยาบาล การปรับปรุงบริเวณทางข้ามทางม้าลายให้มีเครื่องหมายจราจรที่ชัดเจน การตีเส้นชะลอความเร็ว รวมทั้งการเข้มงวดกวดขันวินัยจราจรและดำเนินคดีกับผู้ฝ่าฝืนกฎหมายให้ได้รับโทษสูงสุด เป็นต้น
“วันนี้เป็นวันแรกของการ Kick off รณรงค์เพื่อลดอุบัติเหตุบริเวณทางข้าม ซึ่งหลายจังหวัดสามารถบูรณาการภาคส่วนที่เกี่ยวข้องจัดกิจกรรมสร้างกระแส สร้างความตื่นตัวของคนที่ใช้รถใช้ถนนได้ดี และได้เน้นย้ำให้ทุกจังหวัดรณรงค์อย่างต่อเนื่องในทุกโอกาส เราต้องไม่ซ้ำรอยความสูญเสียที่เกิดขึ้น ซึ่งส่งผลกระทบทำให้เกิดการเสียชีวิต พิการ หรือทุพลภาพ ดังนั้น ผู้ขับขี่รถ ทั้งรถยนต์ รถจักรยานยนต์ โดยเฉพาะรถสาธารณะ ต้องมีจิตสำนึกต่อส่วนรวม เมื่อถึงทางแยกหรือทางข้ามทางม้าลาย “ต้องชะลอรถและหยุดรถให้คนข้าม” รวมถึงต้องกำชับเจ้าหน้าที่ใช้ยาแรงในการบังคับใช้กฎหมายกับผู้ทำผิดฝ่าฝืนกฎหมายจราจรให้ได้รับโทษสูงสุด และขอเชิญชวนพี่น้องประชาชนทุกคนมาร่วมเป็นส่วนหนึ่งในการสร้างสรรค์สังคมไทยที่น่าอยู่ สร้างวินัยจราจรอย่างเคร่งครัด เพื่อบ้านเมืองไทยของเราเป็นเมืองแห่งความปลอดภัยอย่างยั่งยืน” พลเอก อนุพงษ์ฯ กล่าวเน้นย้ำ
วันศุกร์ที่ 16 กรกฎาคม 2564
องค์การขนส่งมวลชนกรุงเทพ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เริ่มให้บริการ 16 ก.ค.นี้
องค์การขนส่งมวลชนกรุงเทพ (ขสมก.) กระทรวงคมนาคม​ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เพื่ออำนวยความสะดวกให้กับประชาชนในการเดินทาง โดยจะเริ่มให้บริการตั้งแต่วันที่ 16 กรกฎาคม 2564 เป็นต้นไป
องค์การขนส่งมวลชนกรุงเทพ (ขสมก.) กระทรวงคมนาคม​ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เพื่ออำนวยความสะดวกให้กับประชาชนในการเดินทาง โดยจะเริ่มให้บริการตั้งแต่วันที่ 16 กรกฎาคม 2564 เป็นต้นไป
นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ เปิดเผยว่า ตามที่ผู้ประกอบการรถโดยสารเอกชนร่วมบริการปรับอากาศ สาย 8 เส้นทางเคหะชุมชนร่มเกล้า - สะพานพระพุทธยอดฟ้า ได้ยุติการเดินรถ ส่งผลให้ประชาชนไม่ได้รับความสะดวกสบายในการเดินทาง ขสมก. มีความห่วงใยประชาชน จึงเตรียมจัดรถโดยสารปรับอากาศชานต่ำ (Low Floor) ใช้เชื้อเพลิงก๊าซธรรมชาติ (NGV) จำนวน 25 คัน ที่มีการออกแบบในลักษณะ Universal Design สามารถรองรับผู้ใช้บริการทุกประเภท รวมทั้งติดตั้งกล้อง CCTV และระบบ GPS ภายในรถ เพื่ออำนวยความสะดวกปลอดภัยให้กับประชาชน มาวิ่งให้บริการในเส้นทางดังกล่าว แทนผู้ประกอบการเอกชนรายเดิม ตั้งแต่วันที่ 16 กรกฎาคม 2564 เป็นต้นไป โดยจัดเก็บค่าโดยสารตามระยะทาง ในอัตรา 15 -​ 20 -​ 25 บาท ให้บริการตั้งแต่เวลา 05.00 - 22.00 น. โดยมีรายละเอียดเส้นทาง ดังนี้
1. เส้นทางสะพานพระพุทธยอดฟ้า -​ เคหะชุมชนร่มเกล้า เริ่มต้นจากบริเวณใต้สะพานพระพุทธยอดฟ้า (ฝั่งพระนคร) ไปตามถนน ลอดใต้สะพานพระพุทธยอดฟ้า เลี้ยวซ้ายไปตามถนนจักรเพชร เลี้ยวขวาไปตามถนนอัษฎางค์ เลี้ยวขวาไปตามถนนพระพิทักษ์ เลี้ยวซ้ายไปตามถนนตรีเพชร เลี้ยวขวาไปตามถนนเจริญกรุง เลี้ยวซ้ายไปตามถนนจักรวรรดิ์ ถนนวรจักร เลี้ยวขวาไปตามถนนหลานหลวง เลี้ยวซ้ายไปตามถนนสวรรคโลก เลี้ยวขวาไปตามถนนศรีอยุธยา เลี้ยวซ้ายไปตามถนนพระราม 6 เลี้ยวขวาไปตามถนนราชวิถี เลี้ยวซ้ายไปตามถนนพหลโยธิน เลี้ยวขวาไปตามถนนลาดพร้าว เลี้ยวขวาไปตามถนนศรีนครินทร์ เลี้ยวซ้ายไปตามถนนรามคำแหง เลี้ยวขวาไปตามถนนร่มเกล้า เลี้ยวขวาไปตามถนนเคหะร่มเกล้า ผ่านสถานีตำรวจนครบาลร่มเกล้า จนสุดเส้นทางที่ตลาดเคหะชุมชนร่มเกล้า
2. เส้นทางเคหะชุมชนร่มเกล้า - สะพานพระพุทธยอดฟ้า เริ่มต้นจากเคหะชุมชนร่มเกล้า ไปตามถนนเคหะร่มเกล้า ผ่านสถานีตำรวจนครบาลร่มเกล้า ไปตามเส้นทางเดิมจนถึงถนนจักรวรรดิ์ ไปตามถนนจักรวรรดิ์ เลี้ยวซ้ายไปตามถนนข้างสะพานพระปกเกล้า ลอดใต้สะพานพระปกเกล้า ไปตามถนนลอดใต้สะพานพระพุทธยอดฟ้า จนสุดเส้นทางที่ใต้สะพานพระพุทธยอดฟ้า (ฝั่งพระนคร)
สอบถามรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนำบริการ ได้ที่www.bmta.co.th facebook: BMTA องค์การขนส่งมวลชนกรุงเทพ หรือ Call Center 1348 ทุกวัน ตั้งแต่เวลา 05.00 - 22.00 น. เป็นต้นไป (วันที่ 12 - 25 กรกฎาคม 2564 ให้บริการ ตั้งแต่เวลา 06.00 - 20.00 น.)
วันอังคารที่ 26 ตุลาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบให้กรมเจ้าท่ากำหนดมาตรการคมนาคมทางน้ำรองรับเปิดประเทศ 1 พ.ย. นี้ พร้อมติดตามขับเคลื่อนนโยบายสำคัญปี 64 - 65
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมเพื่อกำหนดมาตรการด้านคมนาคมทางน้ำรองรับการเปิดประเทศในวันที่ 1 พฤศจิกายน 2564 และติดตามความคืบหน้านโยบายที่สำคัญของกรมเจ้าท่าที่ได้ดำเนินการในปี 64 และเตรียมการสำหรับปี 65 เมื่อวันที่ 26 ตุลาคม 2564 ณ ห้องประชุมกรมเจ้าท่า สรุปได้ดังนี้
1. ปรับปรุงท่าเรือโดยสารแม่น้ำเจ้าพระยา(Smart Pier)
- ภายในสิ้นปี 64 : จะแล้วเสร็จจำนวน 3 ท่า ได้แก่ ท่าช้าง ท่าราชินี และท่าเตียน
- ภายในปี 65 : ท่าบางโพ ท่าเกียกกาย และท่าพระราม7
2. การขุดลอก
- ปี 64 : โดยกรมเจ้าท่า 138 แห่ง ปริมาณดินรวม 21,342,471 ลบ.ม. / ขุดลอกต่างตอบแทนและอื่นๆ ปริมาณ 18,006,764 ลบ.ม. ประหยัดงบประมาณ 990 ล้านบาท
- ปี 65 : กรมเจ้าท่าเตรียมดำเนินการจำนวน 132 แห่ง ปริมาณดินรวม 18,160,500 ลบ.ม. / ขุดลอกต่างตอบแทนและอื่นๆ (ออกใบอนุญาตแล้ว) รวม 506,541 ลบ.ม.
3. เรือไฟฟ้า
- แม่น้ำเจ้าพระยา : ปัจจุบันให้บริการอยู่จำนวน 8 ลำ เตรียมให้บริการเพิ่มเติมภายในสิ้นปี 2564 รวม 23 ลำ
- คลองแสนแสบ : อยู่ระหว่างการปรับปรุงเทคโนโลยีให้เหมาะสม เร่งรัดเพื่อออกให้บริการภายในปี 2565
- คลองดำเนินสะดวก : ให้กรมเจ้าท่าสนับสนุนเอกชนนำเรือไฟฟ้าต้นแบบพัฒนาและใช้งานในพื้นที่เพื่ออนุรักษ์สิ่งแวดล้อม
4. องค์การทางทะเลระหว่างประเทศ (IMO)
- ดำเนินการขอเสียงสนับสนุนจากประเทศสมาชิกเพื่อให้ประเทศไทยได้รับการเลือกตั้งเป็นสมาชิกคณะมนตรีองค์การทางทะเลระหว่างประเทศอีกสมัยในเดือนธันวาคม 2564
- เตรียมความพร้อมตามแผนการตรวจประเมินจากองค์กรทางทะเลระหว่างประเทศ(IMO)ในเดือนกุมภาพันธ์ 2566
5. ให้กำหนดมาตรการรองรับการเปิดประเทศในวันที่ 1 พฤศจิกายน 2564 จำนวน 17 จังหวัด ซึ่งมีพื่นที่แหล่งท่องเที่ยวทางน้ำจำนวน 10 จังหวัด โดยให้กรมเจ้าท่าดำเนินการ
1) เพิ่มมาตรการความปลอดภัยให้มีความเข้มข้นมากยิ่งขึ้น ประสานผู้ที่เกี่ยวข้องทุกหน่วยงาน
2) ขอความร่วมมือผู้ประกอบการเพิ่มคุณภาพการให้บริการแก่นักท่องเที่ยวให้เป็นชื่อเสียงที่ดีของประเทศ
3) ประสานความเชื่อมโยงด้านความปลอดภัยของนักท่องเที่ยวในทุกมิติ ในการดูแลนักท่องเที่ยว เช่น ผู้ปฏิบัติงานกรมอุทยานแห่งชาติ และหน่วยงานอื่นๆ
4) ให้ปฏิบัติตามมาตรการป้องกันการแพร่ระบาดของโควิด - 19 (ศบค.) โดยคำนึงถึงความสะดวกของนักท่องเที่ยวให้มีผลกระทบน้อยที่สุด
วันอังคารที่ 12 กรกฎาคม 2565
PM pleased with Thailand’s signing of MOU on Cooperation for Suppressing Call Center Gang and Hybrid Scam with Cambodia
PM pleased with Thailand’s signing of MOU on Cooperation for Suppressing Call Center Gang and Hybrid Scam with Cambodia
July 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the effort of concerned agencies to address the issue of call center gang and hybrid scam, which has been plaguing the Thai people.
According to the Government Spokesperson, Representatives of Ministry of Digital Economy and Society has travelled to Cambodia to meet with the Cambodian counterpart, and to sign the Memorandum of Understanding between the Ministry of Digital Economy and Society of the Kingdom of Thailand and the Ministry of Post and Telecommunications of the Kingdom of Cambodia on Cooperation for Suppressing Call Center Gang and Hybrid Scam.
The two countries have continued to work closely together to investigate and suppress call center gangs and hybrid scammers that have been lurking in Cambodia. Recently, 4 large call center gangs and 74 gang members have been arrested, while other 15 accomplices are interrogated.
The Prime Minister thanked concerned agencies for the success in suppressing call center gangs, which have caused damages to the Thai people and Government agencies. He also called on concerned agencies to rush in creating public awareness to ensure that they do not fall for the scams.
วันศุกร์ที่ 15 เมษายน 2565
ก.แรงงาน เตือนภัย SMS หลอกลวงคนหางาน อ้างชื่อบริษัทดัง ให้เงินเดือนสูง ทำงานที่บ้านได้
รมว.แรงงาน สั่งการกรมการจัดหางาน เร่งตรวจสอบหลังพบ SMS หลอกลวงอ้างเป็นบริษัทชื่อดัง เงินเดือนดี  ให้โอนเงินลงทุน 2 ร้อยบาท รับกำไร 1 พันบาทต่อวัน
นายสุชาติ ชมกลิ่น รัฐมนตรีว่าการกระทรวงแรงงานเผย ขณะนี้มีผู้แอบอ้างว่าเป็นบริษัทชื่อดัง มีพฤติการณ์ส่ง SMS ชักชวนคนหางาน อ้างรับสมัครคน จำนวน 100 คน อายุ 23 - 50 ปี ทำหน้าที่ประมวลผลจากบริษัท คำสั่งซื้อจากแพลตฟอร์มอีคอมเมิร์ซ เงินเดือน 30,000 - 50,000 บาท และวันละ 1,000 – 5,000 บาท สามารถทำงานที่บ้านได้ งานง่ายใช้เวลา 10 - 15 นาที เมื่อทำงานเสร็จรับเงินทันที โดยผู้แอบอ้างได้ให้ช่องทางการติดต่อผ่านทางแอปพลิเคชัน Line ซึ่งเมื่อเจ้าหน้าที่ได้ติดต่อไป ผู้แอบอ้างกลับไม่ได้แจ้งรายละเอียดของงาน แต่ให้โอนเงินลงทุนขั้นต่ำ 200 บาท อ้างว่าจะได้กำไรจากยอดเงินฝาก 30% สามารถสร้างรายได้ 800 – 1,000 บาทต่อวัน พร้อมสอนวิธีการลงทะเบียน นอกจากนี้ยังได้นำหนังสือจดทะเบียนบริษัทที่ไม่เกี่ยวข้องมาสวมรอยแอบอ้างด้วย
“พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ให้ความสำคัญกับปัญหาการหลอกลวงคนหางานอย่างยิ่ง โดยเฉพาะในสถานการณ์การแพร่ระบาดของโรคโควิด – 19 ที่ประชาชนจำนวนมากต่างได้รับผลกระทบ จึงกำชับกระทรวงแรงงาน เฝ้าระวัง และติดตามตรวจสอบผู้มีพฤติการณ์หลอกลวงคนหางาน เนื่องจากนำมาซึ่งความเสียหาย เสียเงิน เสียโอกาส ซ้ำเติมคนหางานที่กำลังลำบาก”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานเป็นหน่วยงานที่มีภารกิจหลักในการดูแลคุ้มครองคนหางาน รับเรื่องร้องทุกข์ วินิจฉัยคำร้องทุกข์และช่วยเหลือคนหางานที่ประสบปัญหาจากการหางานทำในประเทศและต่างประเทศ ตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม กรณีหลอกลวงคนหางานโดยใช้ตำแหน่งงานที่ไม่มีอยู่จริง และรายได้ที่สูงหลอกล่อ เพื่อนำไปสู่การลวงให้โอนเงินลงทุนดังกล่าว มีความผิดตามระเบียบกระทรวงแรงงาน ว่าด้วยการโฆษณาการจัดหางาน ซึ่งการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ
สำหรับผู้ที่ประสบปัญหาสามารถแจ้งความดำเนินคดีที่สถานีตำรวจ สำนักงานจัดหางานจังหวัด หรือสำนักงานจัดหางานกรุงเทพมหานครพื้นที่ 1 - 10 ตามท้องที่ที่เกิดเหตุ หรือแจ้งเบาะแสได้ที่กองทะเบียนจัดหางานกลางและคุ้มครองคนหางาน โทร. 02 254 6763 หรือโทรสอบถามเพิ่มเติมได้ที่สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694
วันศุกร์ที่ 19 สิงหาคม 2565
จิตอาสาเพชรบุรี รวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นำการเปลี่ยนแปลงอำเภอนำร่อง
จิตอาสาเพชรบุรี รวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นำการเปลี่ยนแปลงอำเภอนำร่อง
เมื่อวันที่ 18 สิงหาคม 2565 เวลา 13.30 น. นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี เปิดเผยว่า จังหวัดเพชรบุรี ได้จัดกิจกรรมรวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นำการเปลี่ยนแปลงอำเภอนำร่อง ณ ศูนย์ศึกษาและพัฒนาชุมชนเพชรบุรี อำเภอชะอำ โดยมีหัวหน้าส่วนราชการ เจ้าหน้าที่ ประชาชนจิตอาสา และภาคีเครือข่ายเข้าร่วมกิจกรรม
นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี กล่าวว่า จังหวัดเพชรบุรีน้อมสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ได้พระราชทานโครงการจิตอาสาพระราชทานตามแนวพระราชดำริ “เราทำความ ดี ด้วยหัวใจ” ด้วยทรงมุ่งหวังให้พสกนิกรทุกหมู่เหล่า มีความสมัครสมานสามัคคี ร่วมมือร่วมใจประกอบกิจกรรมสาธารณะ ฯลฯ โดยจิตอาสาเพชรบุรีได้ร่วมกันทำความดีเพื่อแผ่นดิน จิตอาสาพัฒนา เอามื้อสามัคคี ลงพื้นที่แปลงการเกษตรต้นแบบการพัฒนาคุณภาพชีวิต โดยมาร่วมด้วยช่วยกัน ศึกษาพื้นที่การทำเกษตรพอเพียง มาช่วยกันห่มหญ้า บนกล้าพันธุ์พืชที่ปลูกแล้วรอการเจริญเติบโตให้งอกงาม มีทั้งพืชผักสวนครัว เช่น กระชาย มะเขือ และต้นไม้หลากชนิด ร่วมส่งเสริมเศรษฐกิจพอเพียงแบบผสมผสาน ด้วยการปลูกพืชเกษตรอินทรีย์ และร่วมกันโยน EM ชนิดก้อน ซึ่งเป็นก้อนจุลินทรีย์ที่จะช่วยบำบัดน้ำเสีย ย่อยสลายสารอินทรีย์ อินทรีย์วัตถุ และสิ่งปฏิกูลต่างๆ ในน้ำ เพื่อมีน้ำสะอาดไว้ใช้ในการดำรงชีวิต
“สำหรับกิจกรรม “จิตอาสาพัฒนา เอามือสามัคคี” เป็นกิจกรรมส่วนหนึ่งในการฝึกอบรมเชิงปฏิบัติการ นักขับเคลื่อนยุทธศาสตร์นำการเปลี่ยนแปลงอำเภอนำร่อง ระดับกลุ่มจังหวัด ที่ได้น้อมนำแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และนำหลักการทรงงานมาปรับใช้ในการ “บำบัดทุกข์ บำรุงสุข” ให้กับประชาชน นำหลักปรัชญาของเศรษฐกิจพอเพียงมาเป็นแนวทางในการปฏิบัติงานและพัฒนาประเทศและใช้เป็นแนวทางในการดำรงชีวิต พร้อมทั้งร่วมสานต่อพระราชปณิธานของพระบาทสมเด็จพระวชิรเกล้าเจ้าอยู่หัว ในการ สืบสาน รักษา และต่อยอด งานจิตอาสา “เราทำความดีด้วยหัวใจ” ด้วยการร่วมกันทำความดีด้วยหัวใจ ใช้พลังจิตอาสาเอามื้อสามัคคีในวันนี้” ผู้ว่าราชการจังหวัดเพชรบุรี ได้กล่าวทิ้งท้าย
วันศุกร์ที่ 20 สิงหาคม 2564
เข้าแล้ววันนี้! เงินเยียวยา ม.33 ใน 16 จังหวัดสีแดงเข้ม
....
กระทรวงแรงงานเผย วันนี้ (20 ส.ค.) ผู้ประกันตน ม.33 ใน 16 จังหวัด (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สมุทรสงคราม สระบุรี สิงห์บุรี สุพรรณบุรี อ่างทอง) จำนวน 361,939 ราย จะได้รับเงินช่วยเหลือตามมาตรการเยียวยากลุ่มแรงงานและผู้ประกอบการที่ได้รับผลกระทบจากโควิด-19 ในพื้นที่ควบคุมสูงสุดและเข้มงวด (สีแดงเข้ม) ผ่านบัญชีพร้อมเพย์เลขบัตรประชาชน คนละ 2,500 บาท
.
ส่งผลให้ขณะนี้ รัฐบาลได้โอนเงินเข้าบัญชีผู้ประกันตน ม.33 ครบทั้ง 29 จังหวัดแล้ว เพื่อบรรเทาความเดือดร้อน ลดภาระค่าครองชีพและค่าใช้จ่ายในช่วงสถานการณ์โรคโควิด-19
.
แต่หากผู้ประกันตน ม.33 รายใด พบว่าเงินยังไม่เข้าบัญชี ขอให้เช็กข้อมูลตนเองว่าได้ผูกพร้อมเพย์เลขบัตรประชาชนแล้วหรือยัง จากนั้นให้รีบติดต่อธนาคารโดยด่วน หรือสามารถตรวจสอบข้อมูลได้ที่www.sso.go.th
.
สอบถามข้อมูลเพิ่มเติมได้ที่ สายด่วนกระทรวงแรงงาน 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 25 กันยายน 2564
บสย. ผนึก “ตลาดนัดสินเชื่อออนไลน์”  นำร่อง SMEs ลำปาง เปิดห้อง Breakout Rooms ปรึกษาฟรี “แก้หนี้” ออนไลน์
บสย. เพิ่มขอบข่ายบริการให้คำปรึกษาทางการเงิน เพื่อผู้ประกอบการ SMEs ในโครงการ “ตลาดนัดสินเชื่อออนไลน์  : Online Market Place “ ร่วมกับธนาคารแห่งประเทศไทย และองค์กรพันธมิตร นำร่องจังหวัดลำปาง
บรรษัทประกันสินเชื่ออุตสาหกรรมขนาดย่อม (บสย.) เพิ่มขอบข่ายบริการให้คำปรึกษาทางการเงิน เพื่อผู้ประกอบการ SMEs ในโครงการ “ตลาดนัดสินเชื่อออนไลน์ : Online Market Place “ ร่วมกับธนาคารแห่งประเทศไทย และองค์กรพันธมิตร นำร่องจังหวัดลำปาง ในรูปแบบห้องปรึกษาออนไลน์ Breakout Rooms 27 กันยายน นี้ มั่นใจตอบโจทย์ SMEs แก้ปัญหาหนี้ และการเข้าถึงสินเชื่อแบบตรงเป้า
นายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้เพิ่มช่องทางและขอบข่ายการให้บริการ การปรึกษาทางการเงินสำหรับผู้ประกอบการ SMEs เพื่ออำนวยความสะดวกการให้คำปรึกษาในรูปแบบใหม่ ผ่านระบบออนไลน์ โดยล่าสุดได้เข้าร่วมโครงการ “ตลาดนัดสินเชื่อออนไลน์ (Online Market Place) ของธนาคารแห่งประเทศไทย ประเดิมโซนภาคเหนือ นำร่องจังหวัดลำปาง ร่วมกับหอการค้าจังหวัดลำปาง สภาอุตสาหกรรมจังหวัดลำปาง สมาพันธ์เอสเอ็มอีไทย ในวันจันทร์ที่ 27 กันยายน 2564 ระหว่างเวลา 13.30-16.30 น.
ทั้งนี้ บสย.ได้เตรียมให้บริการแก่ผู้ประกอบการ SMEs ที่ลงทะเบียนขอรับคำปรึกษาการเข้าถึงสินเชื่อ และปรึกษาปัญหาหนี้ ในห้องปรึกษาออนไลน์ Breakout Rooms โดยทีมที่ปรึกษา บสย. ภายใต้บรรยากาศเป็นกันเอง ให้คำปรึกษาเฉพาะกลุ่ม มั่นใจตอบโจทย์ความต้องการและตรงเป้าที่สุด
สำหรับผู้ประกอบการ SMEs ภาคเหนือจังหวัดลำปางต้องการขอรับคำปรึกษาด้านสินเชื่อ และต้องการรับคำปรึกษาแก้ปัญหาหนี้ ในวันจันทร์ที่ 27 กันยายน นี้ เวลา13.30-16.30 ยืนยันเข้าร่วมโครงการ คลิกลงทะเบียนที่ https://forms.office.com/Pages/ResponsePage.aspx?id=DQSIkWdsW0yxEjajBLZtrQAAAAAAAAAAAAN__kMIEb5UMFRGM1JaWkRSTjROU0RUS1FGNU1HMUZZTS4u&qrcode=true
ฝ่ายสื่อสารและภาพลักษณ์องค์กร
ชนิญญา สันสมภาค 081-860-7477 ศรัญยู ตันติเสรี 086-797-2525
วันศุกร์ที่ 15 ตุลาคม 2564
กระทรวงยุติธรรม โดย​กรมบังคับคดีเร่งให้ความช่วยเหลือครอบครัว ประกาศขายดวงตา-ไต เพื่อใช้หนี้ค้ำประกัน
กระทรวงยุติธรรม โดย​กรมบังคับคดีเร่งให้ความช่วยเหลือครอบครัว ประกาศขายดวงตา-ไต เพื่อใช้หนี้ค้ำประกัน
ตามที่มีข่าว ประกาศขายตา-ไต ยกครอบครัว หลังโดนยึดบ้าน-ที่ดิน เพราะเซ็นค้ำให้ภรรยาเพื่อนที่เป็นตำรวจ ขึ้นป้ายไวนิลประกาศขายตา ไต แลกเงิน 860,725 บาท หวังซื้อบ้านคืน นั้น
นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคำพิพากษาของศาลจังหวัดอุบลราชธานี คดีหมายเลขแดงที่ ผบ.1040/2559 โดยโจทก์ได้ขอให้เจ้าพนักงานบังคับคดียึดที่ดินโฉนดเลขที่ 25653 ตำบลขามป้อม อำเภอเขมราฐ จังหวัดอุบลราชธานี เพื่อนำออกขายทอดตลาดชำระหนี้ ซึ่งที่ผ่านมาได้มีการขายทอดตลาดไปแล้ว แต่ไม่มีผู้เสนอราคาซื้อทรัพย์ และปัจจุบันจะมีการขายทอดตลาด ในวันที่ 16 ตุลาคม 2564 ทันทีที่ทราบข่าวความเดือดร้อนของผู้ร้องและครอบครัว กรมบังคับคดีไม่ได้นิ่งนอนใจและเร่งให้ความช่วยเหลือผู้เดือดร้อนและครอบครัวในทันที
ในวันนี้ (14 ตุลาคม 2564) ได้มอบหมายให้นายภักพงษ์ ขุราษี ผู้อำนวยการสำนักงานบังคับคดีจังหวัดอุบลราชธานี ลงพื้นที่ร่วมกับผู้ว่าราชการจังหวัดอุบลราชธานี ผู้อำนวยการสำนักงานยุติธรรมจังหวัดอุบลราชธานี และเจ้าหน้าที่สำนักงานพัฒนาสังคมและความมั่นคงของมนุษย์ ให้ความช่วยเหลือจำเลย โดยผู้อำนวยการสำนักงานบังคับคดีจังหวัดอุบลราชธานีได้ช่วยประสานโจทก์เพื่อเจรจาหาทางออก เบื้องต้นจำเลยได้ยินยอมนำรถส่งมอบคืนให้แก่โจทก์ และโจทก์ ได้แถลงขอให้เจ้าพนักงานบังคับคดีงดการบังคับคดีขายทอดตลาดทรัพย์ของจำเลย ทั้ง 4 นัด โดยสำนักงานบังคับคดีจังหวัดอุบลราชธานี ได้ให้คำแนะนำและช่วยประสานนัดทุกฝ่ายที่เกี่ยวข้องเข้าร่วมเจรจาไกล่เกลี่ยข้อพิพาทชั้นบังคับคดี ในวันที่ 16 พฤศจิกายน 2564 เวลา 09.00 น. ณ สำนักงานบังคับคดีจังหวัดอุบลราชธานี
ทั้งนี้ กรมบังคับคดีได้ให้ความสำคัญกับการไกล่เกลี่ยข้อพิพาทชั้นบังคับคดีมาโดยตลอด คู่ความสามารถยื่นคำร้องขอไกล่เกลี่ยข้อพิพาทผ่านระบบอิเล็กทรอนิกส์ทางเว็บไซต์กรมบังคับคดี www.led.go.th และสามารถขอไกล่เกลี่ยข้อพิพาทออนไลน์ผ่านแอปพลิเคชัน Session Call สามารถสอบถามรายละเอียดเพิ่มเติมได้ที่ ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2881 4840, 0 2887 5072หรือ สายด่วนกรมบังคับคดี 1111 กด 79 และสำนักงานบังคับคดีจังหวัด/สาขาทั่วประเทศ
วันพุธที่ 3 พฤศจิกายน 2564
Govt Spokesperson discloses success of PM’s participation in COP26
Govt Spokesperson discloses success of PM’s participation in COP26
November 3, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, together with Deputy Prime Minister and Minister of Foreign Affairs Don Pramudwinai, Minister of Natural Resources and Environment Varawut Silpa-archa, and the delegation, is scheduled to return to Thailand tonight following his participation in the World Leaders Summit for the 26th United Nations Framework Convention on Climate Change Conference of the Parties (UNFCCC COP26) held in Glasgow, United Kingdom on November 1-2, 2021. The Prime Minister’s attendance at COP26 in Glasgow was his first trip abroad in 2 years. The aim was to represent Thailand at the international stage, and demonstrate the country’s commitment to collaborate with all countries and sectors to reach the world’s common goal against the climate change, and to be more aggressive in addressing the climate change challenges in every way and every means possible. This is in a bid for Thailand to achieve carbon neutrality in 2050, and Net Zero Emission in or before 2065.
According to the Government Spokesperson, the Prime Minister has given a policy for all public agencies to collaborate with other sectors in taking and implementing climate action, i.e., revising related policies, laws, and energy practices to reduce GHG, especially in the energy, transport, and agricultural sectors. Thailand also sets the direction to actively mobilize and integrate operation in various dimensions:
- Policy and laws: such as the Climate Change Act, and Thailand’s Nationally Determined Contribution Roadmap 2021-2030
- Engagement of all sectors: such as public-private partnership, action plan on GHG emission reduction at a provincial level, green production and consumption
- Technology and innovation: such as use of electric vehicles (EV), carbon dioxide emission database, clean energy, GEO-Engineering
- Budget and investment: such as Bank of Thailand’s green loan against climate change, budget allocation for green infrastructure and environment.
The Government Spokesperson added that the Prime Minister’s instruction on the planning for comprehensive climate actions would help Thailand fulfill its pledge made to the international community in addressing the climate change.
วันศุกร์ที่ 6 พฤษภาคม 2565
นายกฯ ติดตามงาน "ขจัดความยากจน - พัฒนาคนทุกช่วงวัย" กำชับเร่งแก้ไขปัญหาความยากจนแบบ "พุ่งเป้า" ตรงจุด ทันเวลา และเป็นรูปธรรม
.....
พลเอก ประยุทธ์ จันทร์โอชา นายกรัฐมนตรี ได้ติดตามการดำเนินงาน "ขจัดความยากจนและพัฒนาคนทุกช่วงวัย" โดยรับทราบรายงานความก้าวหน้าจากกระทรวงมหาดไทยมาอย่างต่อเนื่อง
.
ล่าสุด ข้อมูลในระบบบริหารจัดการข้อมูลการพัฒนาคนแบบชี้เป้า (TPMAP) ข้อมูล ณ 30 เม.ย. 65 พบว่า มีครัวเรือนที่เข้าข่ายยากจน จำนวน 647,139 ครัวเรือน จากเป้าหมายตั้งต้น 619,111 ครัวเรือน
.
ขณะนี้ อยู่ในช่วงดำเนินการให้ความช่วยเหลือ (1 พ.ค. - 30 ก.ย. 65) โดยหน่วยงานที่เกี่ยวข้อง และจะมี "ทีมพี่เลี้ยง" ร่วมติดตามการให้ความช่วยเหลืออย่างใกล้ชิด (Intensive Care) พร้อมบันทึกผลการให้ความช่วยเหลือในระบบ Logbook และรายงานผลให้ ครม. ทราบทุกเดือน
.
ทั้งนี้ นายกฯ ได้กำชับให้หน่วยงานที่เกี่ยวข้อง เน้นการแก้ไขปัญหาแบบพุ่งเป้า 5 ด้าน คือ สุขภาพ ความเป็นอยู่ การศึกษา รายได้ และการเข้าถึงบริการภาครัฐ รวมถึงปัญหาความเดือดร้อนอื่น ๆ เพื่อให้ทุกคนมีชีวิตความเป็นอยู่ที่ดีขึ้น
.
อ่านเพิ่มเติม คลิกhttps://www.thaigov.go.th/news/contents/details/54268
#ไทยคู่ฟ้า#ร่วมต้านโควิด19
-------------------
วันอังคารที่ 12 ตุลาคม 2564
ปลัด สธ. ห่วงประชาชนได้รับผลกระทบจากพายุ จัด 276 ทีม ดูแลผู้ประสบภัยต่อเนื่องกว่า 3.7 แสนราย
ปลัดกระทรวงสาธารณสุข ห่วงสุขภาพประชาชนในพื้นที่ที่ได้รับอิทธิพลจากพายุในช่วงนี้ โดยเฉพาะจังหวัดในภาคตะวันออกเฉียงเหนือ และภาคกลาง จัดทีมปฏิบัติการด้านการแพทย์ 276 ทีม ดูแลผู้ประสบภัยน้ำท่วมแล้ว 373,716 ราย ตั้งศูนย์พักพิง 99 แห่ง
ปลัดกระทรวงสาธารณสุข ห่วงสุขภาพประชาชนในพื้นที่ที่ได้รับอิทธิพลจากพายุในช่วงนี้ โดยเฉพาะจังหวัดในภาคตะวันออกเฉียงเหนือ และภาคกลาง จัดทีมปฏิบัติการด้านการแพทย์ 276 ทีม ดูแลผู้ประสบภัยน้ำท่วมแล้ว373,716 ราย ตั้งศูนย์พักพิง 99 แห่ง พร้อมให้หน่วยบริการในพื้นที่เสี่ยงใช้หลัก ป้องกัน ยกสูง เคลื่อนย้าย และติดตามสถานการณ์ใกล้ชิด
วันนี้ (12 ตุลาคม 2564) นายแพทย์เกียรติ ภูมิวงศ์รจิต ปลัดกระทรวงสาธารณสุข ให้สัมภาษณ์เกี่ยวกับการดูแลสุขภาพอนามัยประชาชนในพื้นที่ที่ได้รับผลกระทบจากพายุ ว่า ประเทศไทยได้รับอิทธิพลจากพายุที่พัดผ่านเข้ามาเป็นระยะ ตั้งแต่วันที่23 กันยายน 2564 ถึงปัจจุบัน ส่งผลให้เกิดน้ำท่วมฉับพลัน น้ำป่าไหลหลาก ใน 33 จังหวัดปัจจุบันยังคงมีสถานการณ์ในพื้นที่14 จังหวัด 64 อำเภอ 376 ตำบล 1,995 หมู่ บ้าน 101,923 ครัวเรือน 373,716 ราย โดยเฉพาะจังหวัดในภาคตะวันออกเฉียงเหนือ และภาคกลาง โดย จ.พระนครศรีอยุธยา มีประชาชนได้รับผลกระทบมากที่สุด 53,340 ราย จึงให้จังหวัดในพื้นที่ที่ได้รับผลกระทบและใกล้เคียงจัดทีมปฏิบัติการด้านการแพทย์ รวม 276 ทีม ลงพื้นที่ดูแลผู้ประสบภัย ประกอบด้วย หน่วยแพทย์เคลื่อนที่ 193 ทีมหน่วยปฏิบัติการควบคุมโรคCDCU 19 ทีม หน่วยบริการสุขภาพจิต MCAT 41 ทีม ทีมปฏิบัติการฉุกเฉินด้านการแพทย์ MERT 1 ทีมและ Mini-MERT 7 ทีม หน่วยอนามัยสิ่งแวดล้อม 8 ทีม และอื่นๆ(EMS) 2 ทีม ให้บริการตรวจรักษาแล้ว74,474 รายส่วนใหญ่น้ำกัดเท้า 38,342 ราย รองลงมา คือ แพ้ ผื่นคัน 20,347 ราย ระบบกล้ามเนื้อและกระดูก 6,935 รายและอาการระบบทางเดินหายใจ 3,477 ราย จากการประเมินสุขภาพจิต 57,093 ราย พบภาวะเครียดระดับมากขึ้นไป 57 ราย เสี่ยงภาวะซึมเศร้า 21 ราย เสี่ยงต่อการฆ่าตัวตาย 3 รายทั้งหมดได้รับการดูแลตามมาตรฐาน และได้จัดศูนย์พักพิงทั้งหมด 99 แห่ง มีผู้รับบริการทั้งหมดจำนวน 5,711 รายประกอบด้วยจังหวัดขอนแก่น 17 แห่ง, ชัยภูมิ 13 แห่ง, นครราชสีมา 15 แห่ง, ลพบุรี 14 แห่ง, สระบุรี 4 แห่ง, อุทัยธานี 5 แห่ง, และอุบลราชธานี 32 แห่ง เพื่อดูแลประชาชน
นายแพทย์เกียรติภูมิกล่าวต่อว่า สำหรับสถานพยาบาลที่ได้รับผลกระทบส่วนใหญ่ยังเปิดให้บริการได้โดยให้จัดหาสถานที่หรือจัดตั้งโรงพยาบาลสนามสำรองเพื่อจัดบริการทางการแพทย์ ส่วนหน่วยบริการในพื้นที่เสี่ยงให้ยึดหลักป้องกัน ยกสูง เคลื่อนย้าย โดยขนย้ายยาเวชภัณฑ์ เครื่องมือแพทย์ไว้ในที่ปลอดภัยเพื่อป้องกันความเสียหาย ไม่กระทบบริการประชาชน และจัดเตรียมทรัพยากรที่จำเป็นให้เพียงพอต่อการให้บริการ รวมถึงติดตามสถานการณ์อย่างใกล้ชิดเนื่องจากพายุโซนร้อนกำลังแรง “คมปาซุ”คาดขึ้นฝั่งประเทศเวียดนามตอนบนช่วงวันที่ 13-14 ตุลาคม 2564 จะทำให้ภาคเหนือ อีสาน กลาง ตะวันออก และภาคใต้ฝั่งตะวันตก ยังคงมีฝนตกหนักและอาจกระทบต่อบริการได้
***************************12 ตุลาคม 2564
วันศุกร์ที่ 15 ตุลาคม 2564
PM thanks Japan for donating additional AstraZeneca vaccines
PM thanks Japan for donating additional AstraZeneca vaccines
October 15, 2021, Government Spokesperson Thanakorn Wangboonkongchana disclosed that the Japanese Government has announced its donation of additional 385,210 doses of AstraZeneca vaccine to Thailand. The vaccine will be sent out from Japan today (October 15) and will arrive Thailand late night.
According to the Government Spokesperson, Prime Minister and Defense Minister Gen. Prayut Chan-o-cha expressed appreciation toward the Japanese Government for continuous provision of assistance to Thailand in its endeavor to mitigate the ongoing COVID-19 situation. So far, Japan has donated a total of 2,043,100 AstraZeneca shots, produced in the country, in 4 different occasions. It has also given oxygen concentrators, and provided assistance in vaccine delivery. Japan-donated COVID-19 vaccines would enhance Thailand’s equitable distribution of vaccines, and mitigate the situation for the country’s economy to recover.
The Government Spokesperson added that Japan has been a good and supportive friend of Thailand. The Prime Minister has also placed importance on the reinforcement of relations between the two countries, and has just discussed with H.E. Mr. Nashida Kazuya, Ambassador of Japan to Thailand to seek opportunity for further cooperation, both at the bilateral and multilateral levels.
วันจันทร์ที่ 7 กุมภาพันธ์ 2565
รมว.อว. นำนิสิตนักศึกษา เข้ารับพระราชทานทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
รมว.อว. นำนิสิตนักศึกษา เข้ารับพระราชทานทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
เมื่อวันศุกร์ที่ ๗ มกราคม ๒๕๖๕ เวลา ๑๕.๑๕ น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จออก ณ วังศุโขทัย พระราชทานพระวโรกาสให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นำ นิสิต นักศึกษา เฝ้า รับพระราชทานทุนการศึกษาภายใต้ “โครงการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา” รุ่นที่ ๑ ประจำปีการศึกษา ๒๕๖๔ จำนวน ๕ คน ได้แก่
นายพิเชษฐ์ สร้อยโสภี  มหาวิทยาลัยราชภัฏบุรีรัมย์
นายณภัทร แก้วนามชัย  มหาวิทยาลัยสวนสุนันทา
นายจุลจิตร ศรีบุญเรือง มหาวิทยาลัยราชภัฏจันทรเกษม
นายพุฒิพงศ์ คำภาพล จุฬาลงกรณ์มหาวิทยาลัย
นายบุญฤทธิ์ แสนโสม มหาวิทยาลัยราชภัฏร้อยเอ็ด
วันอังคารที่ 31 พฤษภาคม 2565
กรมทางหลวงชนบทสร้างสะพานข้ามคลองตำมะลัง อำเภอเมือง จังหวัดสตูล เชื่อมเกาะสู่แผ่นดินใหญ่ เพื่อให้ประชาชนเดินทางสะดวกรวดเร็วปลอดภัย
ส่งเสริมเศรษฐกิจการขนส่งสินค้าการเกษตรและประมงในพื้นที่ ตามนโยบายของรัฐมนตรีว่าการกระทรวงคมนาคม คาดก่อสร้างแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามคลองตำมะลัง อำเภอเมือง จังหวัดสตูล ซึ่งปัจจุบันการก่อสร้างมีความคืบหน้าไปแล้วกว่าร้อยละ 42 ขณะนี้อยู่ระหว่างการก่อสร้างพื้นสะพานรูปกล่องของตอม่อช่วงกลางน้ำและติดตั้งราวสะพานหล่อสำเร็จรูป คาดว่าจะก่อสร้างแล้วเสร็จในเดือนพฤษภาคม 2566 ทั้งนี้ เพื่อเป็นการบรรเทาความเดือดร้อนให้กับประชาชน สามารถเดินทางระหว่างเกาะตำมะลังและแผ่นดินใหญ่ได้อย่างสะดวก รวดเร็ว ปลอดภัย และประหยัดเวลาในการเดินทางไปโรงพยาบาลเมื่อมีเหตุฉุกเฉินหรือการอพยพประชาชนในกรณีเกิดภัยพิบัติ ส่งเสริมเศรษฐกิจการขนส่งสินค้าทางการเกษตรและประมงในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
เนื่องจากประชาชนที่อาศัยอยู่บนเกาะตำมะลัง อำเภอเมือง จังหวัดสตูล ประมาณ 2,000 ครัวเรือน ได้รับความเดือดร้อนในการเดินทาง โดยที่ผ่านมาการเดินทางจากฝั่งไปยังบริเวณเกาะต้องสัญจรด้วยเรือข้ามฟาก ต้องใช้เวลาประมาณ 30 นาที ทช. จึงได้ดำเนินโครงการก่อสร้างสะพานข้ามคลองตำมะลัง ซึ่งโครงการดังกล่าวเป็นโครงการที่ได้รับพระราชทานพระราชานุมัติจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับไว้เป็นโครงการอันเนื่องมาจากพระราชดำริ ซึ่งพื้นที่ส่วนใหญ่มีสภาพเป็นป่าสงวนแห่งชาติ ทช. จึงได้ว่าจ้างบริษัทที่ปรึกษาวิเคราะห์ผลกระทบสิ่งแวดล้อม เสนอสำนักงานนโยบายและแผนทรัพยากรธรรมชาติและสิ่งแวดล้อม เพื่อพิจารณานำเสนอคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านโครงสร้างพื้นฐานทางบกและอากาศ ต่อมา ทช. จึงได้ดำเนินการสำรวจและออกแบบโครงการดังกล่าว และได้เริ่มก่อสร้างสะพานข้ามคลองตำมะลัง จังหวัดสตูล ใช้งบประมาณในการก่อสร้างรวม 433.190 ล้านบาท โดยมีจุดเริ่มต้นจากแยกทางหลวงแผ่นดินหมายเลข 406 บริเวณ กม. ที่ 93+900 ด้านขวาทาง ตรงเข้าสู่ท่าเทียบเรือประมงเอกชนริมคลองตำมะลัง จากนั้นสะพานจะข้ามไปยังฝั่งบ้านตำมะลังเหนือ หมู่ที่ 2 ผ่านพื้นที่เกษตรกรรมและถนนดินไปสิ้นสุดที่บริเวณถนนสาธารณะของหมู่บ้าน ซึ่งรายละเอียดของงานก่อสร้างประกอบด้วย การก่อสร้างถนนต่อเชื่อมฝั่งแผ่นดิน บริเวณ กม. ที่ 0+000 - 0+690.500 เป็นถนนคอนกรีตเสริมเหล็กขนาด 2 ช่องจราจร มีไหล่ทางความยาว 660 เมตร ก่อสร้างสะพานข้ามคลองตำมะลัง บริเวณ กม. ที่ 0+690.500 - 1+491.500 เป็นโครงสร้างสะพานคอนกรีตเสริมเหล็ก มีพื้นสะพานเป็นแบบคานคอนกรีตอัดแรงรูปกล่องชนิดหล่อในที่ขนาด 2 ช่องจราจร มีทางเท้าความยาว 801 เมตร และก่อสร้างถนนต่อเชื่อมสะพานฝั่งเกาะตำมะลัง บริเวณ กม. ที่ 1+491.500 - 2+750 เป็นถนนคอนกรีตเสริมเหล็ก ขนาด 2 ช่องจราจร มีไหล่ทางความยาวประมาณ 1,200 เมตร นอกจากนี้ ในส่วนของการก่อสร้างลานจอดรถฝั่งเกาะตำมะลัง สามารถรองรับรถยนต์ได้ประมาณ 80 คัน และรองรับรถจักรยานยนต์ได้ประมาณ 126 คัน รวมถึงก่อสร้างบันไดทางลาดขึ้นลงสะพาน เพื่อเป็นการอำนวยความสะดวกให้ประชาชนสามารถเดินข้ามคลองตำมะลังได้อีกด้วย
วันอาทิตย์ที่ 11 กรกฎาคม 2564
ก.อุตฯเร่งขนย้ายสารสไตรีนจากโรงงานหมิงตี้ไปกำจัดณบริษัทอัคคีปราการฯคาดแล้วเสร็จ3วันหรืออาจเร็วกว่าหากไม่มีปัญหาอุปสรรค
ก.อุตฯ โดยกรมโรงงานอุตสาหกรรมและสำนักงานอุตสาหกรรมจังหวัดสมุทรปราการ เร่งดำเนินการขนย้ายสารสไตรีน จากบริเวณโรงงานบริษัท หมิงตี้ เคมีคอล จำกัด ไปกำจัด ณ บริษัท อัคคีปราการ พื้นที่นิคมฯบางปู คาดแล้วเสร็จภายใน 3วันหรืออาจจะเร็วกว่าหากไม่มีปัญหาอุปสรรค
กระทรวงอุตสาหกรรมโดยกรมโรงงานอุตสาหกรรม และสำนักงานอุตสาหกรรมจังหวัดสมุทรปราการเร่งดำเนินการขนย้ายสารสไตรีนจากบริเวณโรงงานบริษัทหมิงตี้เคมีคอลจำกัดไปกำจัดณบริษัทอัคคีปราการพื้นที่นิคมฯบางปูคาดแล้วเสร็จภายใน3วัน หรืออาจจะเร็วกว่าหากไม่มีปัญหาอุปสรรคเช่นฝนตกเผยตัวเลขความเสียหายล่าสุดบ้านเรือนประชาชนเสียหายประมาณ750หลังรถยนต์เสียหายประมาณ124คัน
นายกอบชัยสังสิทธิสวัสดิ์ปลัดกระทรวงอุตสาหกรรมเปิดเผยว่าได้รับรายงานช่วงเช้าวันนี้(10ก.ค.64)จากทางอุตสาหกรรมจังหวัดสมุทรปราการที่ได้ดำเนินงานร่วมกับกรมโรงงานอุตสาหกรรมในการขนย้ายสารสไตรีนโมโนเมอร์ปริมาณ600ตันที่ยังคงค้างอยู่ในถังของบริษัทหมิงตี้เคมีคอลจำกัดจุดเกิดเหตุเพลิงไหม้โดยได้มีการเติมสารปรับสภาพให้อยู่ในสภาวะที่ปลอดภัยแล้วเพื่อนำไปกำจัดที่บริษัทอัคคีปราการจำกัดในนิคมอุตสาหกรรมบางปูโดยอยู่ห่างออกไปตามเส้นทางขนส่งเป็นระยะทางประมาณ20กิโลเมตรโดยได้เริ่มทำการขนถ่ายใส่รถขนถ่าย(Taker)จำนวน5คันซึ่งแต่ละคันสามารถบรรจุได้20ตันต่อคันและสามารถขนย้ายได้ประมาณ10-15เที่ยว/วันซึ่งรถขนส่งสารฯมีการติดตั้งวาล์วระบบอุปกรณ์ความปลอดภัยในการสูบส่งเข้าสู่แท็งค์บนรถขนส่งแล้วและเริ่มขนถ่ายคันแรกตั้งแต่เวลา10.30นและจะทยอยขนถ่ายจนครบคาดว่าจะแล้วเสร็จภายใน3วันหากไม่มีอุปสรรคเช่นกรณีฝนตกเป็นต้นโดยขณะที่ทำการขนย้ายได้มีเจ้าหน้าที่ตำรวจมาช่วยอำนวยความสะดวกด้วย
“การขนย้ายในช่วงเช้าที่ผ่านมาอยู่ในเกณฑ์ที่น่าพอใจเนื่องจากสภาพอากาศที่เอื้ออำนวยฝนไม่ตกและได้มีการปูแผ่นเหล็กป้องกันการทรุดตัวของเส้นทางการลำเลียงสำหรับรถTakerเพื่อทำการขนส่งสารสไตรีนโมโนเมอร์ได้เข้าไปยังจุดขนถ่ายขณะเดียวกันก็ได้มีการเตรียมความพร้อมด้านความปลอดภัยโดยการเตรียมรถดับเพลิงพร้อมวัสดุอุปกรณ์ประจำระวังเหตุ4คันพร้อมรถพยาบาลและผู้เชี่ยวชาญด้านสารเคมีเข้าควบคุมการขนถ่ายสารสไตรีนโมโนเมอร์ด้วย”ปลัดกระทรวงอุตสาหกรรมกล่าว
อย่างไรก็ตามจากการสำรวจความเสียหายล่าสุดโดยทางจังหวัดสมุทรปราการพบว่าตัวเลขล่าสุดที่เป็นความเสียหายต่อประชาชนมีบ้านเรือนเสียหายประมาณ750หลังรถยนต์เสียหายประมาณ124คัน ซึ่งความเสียหายที่เกิดขึ้นกระทรวงฯได้ให้โรงงานบริษัทหมิงตี้ฯเป็นผู้รับผิดชอบทั้งหมดทั้งนี้กระทรวงฯและจังหวัดสมุทรปราการได้ตั้งจุดรับข้อร้องทุกข์เพื่อรับเงินเยียวยา3แห่งได้แก่1.หน้าโรงงานหมิงตี้ฯ2. สถานีตำรวจบางแก้วและ3.สำนักงานอุตสาหกรรมจังหวัดสมุทรปราการ
ทั้งนี้นายอำเภอบางพลี(นายสมศักดิ์แก้วเสนา)ได้ประกาศประชาสัมพันธ์ให้ประชาชนที่พักอาศัยอยู่ในรัศมี1กิโลเมตรกลับเข้าสู่บ้านเรือนได้ตามปกติตั้งแต่เวลา17.00น.ของวันนี้(10กรกฎาคม2564)เป็นต้นไป
#ปลัดกระทรวงอุตสาหกรรม#กระทรวงอุตสาหกรรม#เร่งขนย้ายสารสไตรีนจากโรงงานหมิงตี้ไปกำจัด#บริษัทอัคคีปราการ
วันพุธที่ 4 พฤษภาคม 2565
โฆษกรัฐบาลเผยนายกฯ ห่วงผู้ป่วยใหม่ ขอให้เข้าสู่ระบบการรักษา เตือนอย่าหลงเชื่อมิจฉาชีพ แอบอ้างมาจากหน่วยงานสาธารณสุข โทรขอข้อมูลส่วนบุคคลหรือหลอกให้โอนเงิน  ขณะที่ สปสช. แจ้งจะโทรหาผู้ป่วยเมื่อมีการลงทะเบียนแล้วเท่านั้น
โฆษกรัฐบาลเผยนายกฯ ห่วงผู้ป่วยใหม่ ขอให้เข้าสู่ระบบการรักษา เตือนอย่าหลงเชื่อมิจฉาชีพ แอบอ้างมาจากหน่วยงานสาธารณสุข โทรขอข้อมูลส่วนบุคคลหรือหลอกให้โอนเงิน  ขณะที่ สปสช. แจ้งจะโทรหาผู้ป่วยเมื่อมีการลงทะเบียนแล้วเท่านั้น
วันที่ 4 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยสถานการณ์การแพร่ระบาดของโควิด – 19 วันนี้ (4 พฤษภาคม 2565) พบผู้ป่วยติดเชื้อรายใหม่ รวม 9,288 ราย จำแนกเป็น ผู้ป่วยจากในประเทศ 9,268 ราย ผู้ป่วยมาจากต่างประเทศ 20 ราย ผู้ป่วยสะสม 2,067,389 ราย (ตั้งแต่ 1 มกราคม 2565) หายป่วยกลับบ้าน 19,119 ราย หายป่วยสะสม 1,984,816 ราย (ตั้งแต่ 1 มกราคม 2565) ผู้ป่วยกำลังรักษา 108,654 ราย เสียชีวิต 82 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,638 ราย เฉลี่ยจังหวัดละ 21 ราย อัตราครองเตียง ร้อยละ 20.4
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังขอให้ผู้ป่วยใหม่ทุกคนเข้าสู่ระบบการรักษาตามระดับอาการหรือลงทะเบียนในระบบ Home Isolation พร้อมเตือนอย่าหลงเชื่อมิจฉาชีพแก๊งคอลเซ็นเตอร์ ที่ขณะนี้มีการแอบอ้างมาจากหน่วยงานสาธารณสุข โทรหาผู้ป่วยเพื่อขอข้อมูลส่วนบุคคลหรือให้โอนเงิน หากพบกรณีเช่นนี้ อย่าให้ข้อมูลส่วนบุคคล เพราะอาจถูกมิจฉาชีพนำไปสวมรอยทำธุรกรรมสูญเสียทรัพย์สิน หรืออาจถูกนำไปก่ออาชญากรรมอื่น ๆ ได้ ซึ่งจะทำให้เดือดร้อนหรือยุ่งยากภายหลัง จึงฝากให้ทุกคนระมัดระวังทั้งด้านสุขภาพและการดำเนินชีวิต ตรวจสอบข้อเท็จจริงก่อนให้ประวัติหรือข้อมูลส่วนตัวกับบุคคลอื่น ๆ รวมทั้งเตือนผู้ที่คิดหาประโยชน์ อย่าซ้ำเติมผู้ป่วย และการหลอกหลวงใช้ข้อมูลบุคคลอื่นเป็นความผิดทางกฎหมายและมีโทษทางอาญาด้วย
โฆษกประจำสำนักนายกรัฐมนตรียังกล่าวเพิ่มเติมว่า ได้รับการชี้แจงจาก สำนักงานหลักประกันสุขภาพแห่งชาติ (สปสช) หรือจากสายด่วน สปสช. 1330 ว่า จะโทรหาประชาชนเฉพาะในกรณีเมื่อบุคคลนั้นลงทะเบียนเข้ารับการดูแลในระบบ Home Isolation การโทรหาผู้ป่วยก็จะไม่สอบถามข้อมูลส่วนบุคคลเนื่องจากได้รับแจ้งข้อมูลผู้ป่วยตั้งแต่ขั้นตอนการลงทะเบียนแล้ว ดังนั้น อย่าได้ให้ข้อมูลส่วนบุคคลกับคนที่อ้างโทรมาจาก สปสช. รวมไปถึงหากพบมีการแจ้งให้โอนเงินไม่ว่าจะกรณีใด ๆ อย่าได้หลงเชื่อโดยเด็ดขาด
……………......
วันจันทร์ที่ 28 มิถุนายน 2564
“กอช. ชวนประชาชนผู้ประกันตนตามมาตรา 40 ทางเลือก 1 สมัครสมาชิก กอช. เพื่ออนาคต”
กอช. เชิญชวนประชาชนผู้ที่มีสิทธิสมัคร อายุ 15 – 60 ปี หรือ ผู้ประกันตนตามมาตรา 40 ทางเลือก 1 สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี ตอบโจทย์ความมั่นคงทางการเงิน
กองทุนการออมแห่งชาติ หรือ กอช. เชิญชวนประชาชนผู้ที่มีสิทธิสมัคร อายุ 15 – 60 ปี หรือ ผู้ประกันตนตามมาตรา 40 ทางเลือก 1 สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี ตอบโจทย์ความมั่นคงทางการเงิน ตรวจสอบสิทธิได้ที่แอปพลิเคชัน “กอช.” หรือ เว็บไซต์ กอช. www.nsf.or.th
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนผู้ประกันตนตามมาตรา 40 ทางเลือก 1 วางแผนเงินออมหลังอายุ 60 ปีควบคู่กับ กอช. เพียงออมเงินขั้นต่ำ 50 บาท สูงสุด 13,200 บาทต่อปี ได้รับเงินสมทบเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี สมาชิกสามารถออมเงินได้เมื่อมีเงิน ไม่ต้องออมเงินเท่ากันทุกเดือน สิทธิในการเป็นสมาชิก กอช. ยังอยู่ เพื่อที่จะได้มีเงินออมไว้หลังอายุ 60 ปี นอกจากนี้ยังมีผลตอบแทนเพิ่มเติมจากการลงทุน ซึ่งได้รับความคุ้มผลตอบแทนไม่น้อยกว่าดอกเบี้ยเงินฝากประจำธนาคาร 12 เดือน เฉลี่ย 7 ธนาคารด้วย
ทั้งนี้ สมาชิกจะได้สวัสดิการจาก 2 หน่วยงานรวมกัน ในระหว่างการทำงาน ท่านจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทำศพจากสำนักงานประกันสังคม และเมื่ออายุหลังอายุ 60 ปี จะได้บำนาญรายเดือนจาก กอช. ได้เบี้ยยังชีพผู้สูงอายุตามเกณฑ์อีกด้วย จะทำให้คุณภาพชีวิตมีความสุขหลังอายุ 60 ปี
ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
วันอังคารที่ 15 มีนาคม 2565
ก.แรงงาน เผย ผู้แทนซาอุดีฯ พอใจ "อบรม - ทดสอบฝีมือแรงงานไทย" ปชช. สนใจไปทำงาน ลงทะเบียนที่ http://toea.doe.go.th
.....
เป็นอีกหนึ่งข่าวดี คณะผู้แทนทางวิชาการของประเทศซาอุดีอาระเบีย ได้เดินทางมาเยือนประเทศไทย ระหว่างวันที่ 12 - 16 มี.ค. 65 เพื่อเข้าร่วมการประชุมเชิงวิชาการเกี่ยวกับการจัดส่งแรงงานระหว่างกระทรวงแรงงานไทย กับกระทรวงทรัพยากรมนุษย์และการพัฒนาสังคมซาอุดีอาระเบีย
.
ล่าสุด คณะผู้แทนฯ ได้ไปเยี่ยมชมการฝึกอบรมและทดสอบฝีมือแรงงาน ซึ่งเป็นการนำเสนอการฝึกอบรมในภาคบริการ ณ โรงแรม The Bazzar Hotel Bangkok
.
เบื้องต้นพบว่าคณะผู้แทนฯ มีความพอใจในความพร้อมของการฝึกอบรมและทดสอบฝีมือแรงงาน พร้อมเสนอว่าทางประเทศซาอุดีฯ ยังต้องการแรงงานในสาขาช่างเชื่อม โดยเฉพาะช่างเชื่อมใต้น้ำ ช่างเคาะพ่นสี Medical Staff รวมทั้งพ่อครัว พนักงานโรงแรมอีกด้วย
.
ทั้งนี้ กรมพัฒนาฝีมือแรงงานได้เตรียมการรองรับการส่งแรงงานไทย พร้อมอำนวยความสะดวกของการฝึกอบรมและทดสอบฝีมือแรงงานในสาขาอาชีพที่กำลังเป็นที่ต้องการ
.
ปชช. ผู้สนใจไปทำงานในประเทศซาอุดีอาระเบีย สามารถลงทะเบียนผ่านเว็บไซต์http://toea.doe.go.thเลือก "ลงทะเบียน" > "คนหางาน" หรือสอบถามเพิ่มเติมได้ที่สำนักงานจัดหางานจังหวัด หรือโทร. สายด่วน 1506 กด 2 กรมการจัดหางาน
.
อ่านเพิ่มเติม คลิกhttps://www.thaigov.go.th/news/contents/details/52536
#ไทยคู่ฟ้า#ร่วมต้านโควิด19
-------------------
วันอังคารที่ 27 กรกฎาคม 2564
Concerned agencies join forces in giving COVID-19 vaccines to vulnerability groups
Concerned agencies join forces in giving COVID-19 vaccines to vulnerability groups
July 26, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has made an order for all concerned agencies to work in an integrative manner to ensure that the people, especially those in the vulnerability groups, the elderlies, those with 7 underlying non-communicable diseases, and pregnant women, have had fair access to the COVID-19 vaccines.
According to the Government Spokesperson, Ministry of Social Development and Human Security’s Department of Older Persons, social development and human security volunteers, Bangkok Metropolitan Administration’s Health Department, district offices, military, police, and public health volunteers have formed an integrative force to vaccinate the elderlies, those with 7 underlying non-communicable diseases, and pregnant women in communities throughout Bangkok, and gave them preventive advices, including Ministry of Public Health’sD-M-H-T-T measure, in a bid to reduce risk.
As of July 25, 2021, cumulative number of COVID-19 vaccination in Thailand totals 15,994,842 doses (1stshot: 12,339,985, and 2ndshot: 3,654,857), out of which 5,318,434 doses (1stshot: 3,341,846, and 2ndshot: 988,294) were given in Bangkok. The Prime Minister also thanked all concerned sectors and agencies for their cooperation and sacrifice in helping out the Thai people against the COVID-19 crisis.